Vlatka Horvat

 www.vlatkahorvat.com

**BIOG – March 2025**

**HRV**

**DULJA VERZIJA**

**Vlatka Horvat** je umjetnica koja u svom radu koristi različite medije i forme izražavanja – od skulpture i instalacije, do kolaža, videa, fotografije, performansa i izdavaštva. Izlaže intenzivno u samostalnim i grupnim izložbama u međunarodnom kontekstu od 2004. godine, u institucijama kao što su: MSU Muzej suvremene umjetnosti Zagreb, PEER (London), Kunsthalle Wien (Beč), PUBLICS (Helsinki), Hessel Museum—Bard Center for Curatorial Studies (New York), MARTa Herford Museum, Stroom (Den Haag), Bergen Kunsthall, MGLC (Ljubljana), Witte de With (Rotterdam), The Kitchen i MoMA PS1 (New York City) te mnogim drugim muzejima i galerijama. Godine 2024. predstavljala je Hrvatsku na 60. Venecijanskom bijenalu umjetnosti projektom pod nazivom *By the Means at Hand* *(„Priručnim sredstvima“)* koji se našao na brojnim listama najboljih paviljona u međunarodnim publikacijama*.* Realizirala je projekte i za Aichi Triennale (Nagoya, Japan), 11. Istanbulski bijenale, 53. Oktobarski Salon (Beograd) te 16. bijenale arhitekture u Veneciji. Njezini performansi prezentirani su u sklopu programa brojnih internacionalnih festivala i institucija izvedbene umjetnosti, između ostalih, LIFT—London International Festival of Theatre, KAAI Studios (Brisel), HAU Hebbel am Ufer (Berlin), Fondation Cartier (Paris), Tanzquartier Wien (Beč), PACT Zollverein (Essen), Haus der Kulturen der Welt (Berlin). Radovi su joj zastupljeni u brojnim javnim i privatnim kolekcijama diljem svijeta. Njezina umjetnička knjiga *To See Stars over Mountains* (‘Vidjeti zvijezde iznad planina’) izdana je 2022. godine, a katalog njezinog projekta za 60. Venecijanski bijenale dostupan je od izdavača Archive Books. Nakon dvadeset godina u Americi, kamo je otišla 1991. godine kao srednjoškolka, sada živi u Londonu. [www.vlatkahorvat.com](http://www.vlatkahorvat.com)

**KRATKA VERZIJA**

**Vlatka Horvat** je umjetnica koja u svom radu koristi različite medije – od skulpture i instalacije, do kolaža, videa, fotografije, performansa i izdavaštva. Realizirala je brojne samostalne izložbe i projekte u međunarodnom kontekstu u institucijama kao što su MSU Muzej suvremene umjetnosti Zagreb, Kunsthalle Wien, PUBLICS Helsinki, MARTa Herford Museum, Bergen Kunsthall, MoMA PS1, The Kitchen (NYC) i u mnogim drugim muzejima, galerijama i festivalima (Aichi Triennale, Istanbulski bijenale, Venecijanski bijenale arhitekture). Prošle godine predstavljala je Hrvatsku na 60. Venecijanskom bijenalu umjetnosti s projektom koji se našao na brojnim listama najboljih paviljona u međunarodnim publikacijama. Njezini performansi prezentirani su diljem Evrope, Sjeverne Amerike i šire. Radovi su joj zastupljeni u mnogim javnim i privatnim kolekcijama. Nakon dvadeset godina u Americi, kamo je otišla kao srednjoškolka, sada živi u Londonu. [www.vlatkahorvat.com](http://www.vlatkahorvat.com)